CELEX: 32021R1319
Language: el
Date: 2021-08-09 00:00:00
Title: Εκτελεστικός κανονισμός (ΕΕ) 2021/1319 της Επιτροπής της 9ης Αυγούστου 2021 για την έγκριση τροποποιήσεων στις προδιαγραφές του νέου τροφίμου «σπορέλαιο κορίανδρου από Coriandrum sativum» και για την τροποποίηση του εκτελεστικού κανονισμού (ΕΕ) 2017/2470 (Κείμενο που παρουσιάζει ενδιαφέρον για τον ΕΟΧ)

10.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 286/12
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1319 ΤΗΣ ΕΠΙΤΡΟΠΗΣ
         της 9ης Αυγούστου 2021
         για την έγκριση τροποποιήσεων στις προδιαγραφές του νέου τροφίμου «σπορέλαιο κορίανδρου από Coriandrum sativum» και για την τροποποίηση του εκτελεστικού κανονισμού (ΕΕ) 2017/2470
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 12,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά της Ένωσης.
                  
               
                     (2)
                  
                  
                     Σύμφωνα με το άρθρο 8 του κανονισμού (ΕΕ) 2015/2283, εκδόθηκε ο εκτελεστικός κανονισμός (ΕΕ) 2017/2470 της Επιτροπής (2) για την κατάρτιση του ενωσιακού καταλόγου εγκεκριμένων νέων τροφίμων.
                  
               
                     (3)
                  
                  
                     Με την εκτελεστική απόφαση 2014/155/ΕΕ της Επιτροπής (3) εγκρίθηκε, σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (4), η διάθεση στην αγορά σπορέλαιου κορίανδρου από Coriandrum sativum ως νέου συστατικού τροφίμων που θα χρησιμοποιείται σε συμπληρώματα διατροφής.
                  
               
                     (4)
                  
                  
                     Τον Οκτώβριο του 2017 η εταιρεία Ovalie Innovation (στο εξής: αιτών) ενημέρωσε την Επιτροπή για την πρόθεσή της να διαθέσει στην αγορά ακατέργαστο σπορέλαιο κορίανδρου από Coriandrum sativum ως νέο συστατικό τροφίμων, σύμφωνα με το άρθρο 5 του κανονισμού (ΕΚ) αριθ. 258/97. Ως εκ τούτου, ο αιτών υπέβαλε έκθεση της αρμόδιας αρχής της Ιρλανδίας σύμφωνα με το άρθρο 3 παράγραφος 4 του κανονισμού (ΕΚ) αριθ. 258/97, η οποία, με βάση τα επιστημονικά στοιχεία που είχε υποβάλει ο αιτών, κατέληξε στο συμπέρασμα ότι το σπορέλαιο κορίανδρου από Coriandrum sativum ήταν ουσιαστικά ισοδύναμο με το σπορέλαιο κορίανδρου που είχε εγκριθεί με την εκτελεστική απόφαση 2014/155/ΕΕ.
                  
               
                     (5)
                  
                  
                     Με τον εκτελεστικό κανονισμό (ΕΕ) 2019/456 της Επιτροπής (5) και τον εκτελεστικό κανονισμό (ΕΕ) 2019/2165 της Επιτροπής (6) εγκρίθηκαν τροποποιήσεις στις προδιαγραφές του νέου τροφίμου «σπορέλαιο κορίανδρου από Coriandrum sativum» ώστε ο ελάχιστος αριθμός σαπωνοποίησης να μειωθεί από 186 mg KOH/g σε 179 mg KOH/g και το ελάχιστο επίπεδο ελαϊκού οξέος να μειωθεί από 8,0 % σε 7,0 %.
                  
               
                     (6)
                  
                  
                     Στις 12 Ιανουαρίου 2021 ο αιτών υπέβαλε αίτηση στην Επιτροπή σύμφωνα με το άρθρο 10 παράγραφος 1 του κανονισμού (ΕΕ) 2015/2283 για την τροποποίηση των προδιαγραφών του νέου τροφίμου «σπορέλαιο κορίανδρου από Coriandrum sativum». Ο αιτών ζήτησε να αυξηθεί ο μέγιστος βαθμός οξύτητας του σπορέλαιου κορίανδρου από 2,5 mg KOH/g ελαίου, όπως αναφέρεται στον ενωσιακό κατάλογο νέων τροφίμων, σε ≤ 3,5 mg KOH/g ελαίου και να τροποποιηθεί η περιγραφή του χρώματος από «ελαφρά κίτρινο» σε «κιτρινωπό προς καστανό» χρώμα.
                  
               
                     (7)
                  
                  
                     Ο αιτών αιτιολόγησε το αίτημά του αναφέροντας ότι η τροποποίηση είναι αναγκαία ώστε να αντικατοπτρίζεται η φυσική διακύμανση των οπτικών χαρακτηριστικών του σπορέλαιου κορίανδρου, καθώς και της περιεκτικότητάς του σε ελεύθερα λιπαρά οξέα η οποία μετράται με τιτλοδότηση με υδροξείδιο του καλίου (KOH) του σπορέλαιου που λαμβάνεται από το φυτό Coriandrum sativum.
                  
               
                     (8)
                  
                  
                     Η Επιτροπή θεωρεί ότι δεν είναι απαραίτητη η αξιολόγηση της ασφάλειας από την Ευρωπαϊκή Αρχή για την Ασφάλεια των Τροφίμων (στο εξής: Αρχή) όσον αφορά την προτεινόμενη τροποποίηση των προδιαγραφών σύμφωνα με το άρθρο 10 παράγραφος 3 του κανονισμού (ΕΕ) 2015/2283. Η αύξηση του βαθμού οξύτητας του σπορέλαιου κορίανδρου από 2,5 mg σε ≤ 3,5 mg KOH/g ελαίου καθιστά τον βαθμό οξύτητάς του παρόμοιο με τον βαθμό οξύτητας άλλων κοινών βρώσιμων ελαίων με μακρά ιστορία ασφαλούς κατανάλωσης, καθώς και χαμηλότερο από το ανώτατο όριο των 4,0 mg KOH/g που έχει οριστεί για βρώσιμα λίπη και έλαια από το κοινό πρόγραμμα του Οργανισμού Τροφίμων και Γεωργίας των Ηνωμένων Εθνών και του Παγκόσμιου Οργανισμού Υγείας για τα πρότυπα τροφίμων Codex Alimentarius (στο εξής: Codex Alimentarius των FAO/ΠΟΥ) (7). Βάσει των ανωτέρω και προς συμμόρφωση με το πρότυπο Codex Alimentarius των FAO/ΠΟΥ, η Επιτροπή θεωρεί ότι ο βαθμός οξύτητας του σπορέλαιου κορίανδρου θα πρέπει επίσης να οριστεί σε 4,0 mg KOH/g. Οι προτεινόμενες τροποποιήσεις στις παραμέτρους των προδιαγραφών που αντικατοπτρίζουν την όψη του ελαίου την καθιστούν επίσης παρόμοια με τις φυσικές διακυμάνσεις που παρατηρούνται σχεδόν σε όλα τα βρώσιμα έλαια, ενώ δεν επηρεάζουν την ασφάλειά τους ή τη θρεπτική αξία τους.
                  
               
                     (9)
                  
                  
                     Οι προτεινόμενες τροποποιήσεις στον βαθμό οξύτητας και στην όψη του σπορέλαιου κορίανδρου από Coriandrum sativum δεν μεταβάλλουν τα συμπεράσματα της αξιολόγησης ασφαλείας που διενήργησε η Αρχή (8) και με τα οποία υποστήριξε την αρχική της έγκριση. Ως εκ τούτου, είναι σκόπιμο να τροποποιηθούν οι προδιαγραφές του νέου τροφίμου «σπορέλαιο κορίανδρου από Coriandrum sativum» ώστε να προσαρμοστούν στον προτεινόμενο βαθμό οξύτητας και στην όψη του ελαίου.
                  
               
                     (10)
                  
                  
                     Οι πληροφορίες που παρέχονται στην αίτηση παρέχουν επαρκείς λόγους για να διαπιστωθεί ότι οι προτεινόμενες τροποποιήσεις στις προδιαγραφές του νέου τροφίμου «σπορέλαιο κορίανδρου από Coriandrum sativum» συμμορφώνονται με το άρθρο 12 του κανονισμού (ΕΕ) 2015/2283.
                  
               
                     (11)
                  
                  
                     Συνεπώς, το παράρτημα του εκτελεστικού κανονισμού (ΕΕ) 2017/2470 θα πρέπει να τροποποιηθεί αναλόγως.
                  
               
                     (12)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο ενωσιακός κατάλογος εγκεκριμένων νέων τροφίμων, όπως προβλέπεται στο άρθρο 6 του κανονισμού (ΕΕ) 2015/2283 και περιλαμβάνεται στο παράρτημα του εκτελεστικού κανονισμού (ΕΕ) 2017/2470, τροποποιείται σχετικά με το νέο τρόφιμο «σπορέλαιο κορίανδρου από Coriandrum sativum» όπως ορίζεται στο παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Αυγούστου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 327 της 11.12.2015, σ. 1.
         
            (2)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).
         
            (3)  Εκτελεστική απόφαση 2014/155/ΕΕ της Επιτροπής, της 19ης Μαρτίου 2014, για την έγκριση της διάθεσης στην αγορά σπορέλαιου από κορίανδρο ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 85 της 21.3.2014, σ. 13).
         
            (4)  Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1).
         
            (5)  Εκτελεστικός κανονισμός (ΕΕ) 2019/456 της Επιτροπής, της 20ής Μαρτίου 2019, για την έγκριση της τροποποίησης των προδιαγραφών του νέου τροφίμου «σπορέλαιο κορίανδρου από Coriandrum sativum» σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής (ΕΕ L 79 της 21.3.2019, σ. 13).
         
            (6)  Εκτελεστικός κανονισμός (ΕΕ) 2019/2165 της Επιτροπής, της 17ης Δεκεμβρίου 2019, για την έγκριση της τροποποίησης των προδιαγραφών του νέου τροφίμου «σπορέλαιο κορίανδρου από Coriandrum sativum» σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής (ΕΕ L 328 της 18.12.2019, σ. 81).
         
            (7)  CODEX STAN 19-1981, Αναθ. 2 – 1999.
         
            (8)  EFSA Journal 2013·11(10):3422.
      
      
         
            ΠΑΡΑΡΤΗΜΑ
            Στον πίνακα 2 (Προδιαγραφές) του παραρτήματος του εκτελεστικού κανονισμού (ΕΕ) 2017/2470 η καταχώριση για το «σπορέλαιο κορίανδρου από Coriandrum sativum» αντικαθίσταται από το ακόλουθο κείμενο:
            
               
                           «Εγκεκριμένο νέο τρόφιμο
                        
                        
                           Προδιαγραφές
                        
                     
                           Σπορέλαιο κορίανδρου από Coriandrum sativum
                           
                        
                        
                           Περιγραφή/Ορισμός:
                           Το σπορέλαιο κορίανδρου είναι έλαιο που περιέχει γλυκερίδια λιπαρών οξέων και παράγεται από τους σπόρους του κορίανδρου Coriandrum sativum L.
                           Κιτρινωπό προς καστανό χρώμα, ευχάριστη γεύση
                           Αριθ. CAS: 8008-52-4
                           Σύσταση λιπαρών οξέων:
                           Παλμιτικό οξύ (C16:0): 2-5 %
                           Στεατικό οξύ (C18:0): < 1,5 %
                           Πετροσελινικό οξύ [cis-C18:1(n-12)]: 60-75 %
                           Ελαϊκό οξύ (cis-C18:1 (n-9)): 7-15 %
                           Λινελαϊκό οξύ (C18:2): 12-19 %
                           α-Λινολενικό οξύ (C18:3): < 1,0 %
                           Trans-λιπαρά οξέα: ≤ 1,0 %
                           Καθαρότητα:
                           Δείκτης διάθλασης (20 °C): 1,466-1,474
                           Βαθμός οξύτητας: ≤ 4 mg KOH/g
                           Αριθμός υπεροξειδίων (PV): ≤ 5,0 meq/kg
                           Αριθμός ιωδίου: 88-110 μονάδες
                           Αριθμός σαπωνοποίησης: 179-200 mg KOH/g
                           Μη σαπωνοποιήσιμες ύλες: ≤ 15 g/kg»